Napad u Nici 2016.
<s>Napad u Nici bio je teroristički čin kojeg je počinio 31-godišnji lokalni stanovnik Nice.</s><s>Događaj se dogodio 14. srpnja 2016. godine u večernjim satima (inače, 14. srpnja slavi se Francuski državni praznik).</s><s>Napad je izvršen teretnim motornim vozilom, prilikom čega je smrtno stradalo najmanje 84 civila.</s><s>Napadača je potom ubila francuska policija.</s>

<s>Događaji prije napada 
Jutro prije napada predsjednik francuske François Hollande naglasio je kako će stanje visoke pripravnosti koje je podignuto za vrijeme napada koji su pogodili Pariz u studenom prošle godine biti završeno nakon što se odvozi biciklistička utrka Tour de France.</s><s>Međutim, nakon napada 14. srpnja, stanje visoke pripravnosti produžiti će se za još tri mjeseca.</s>

<s>Napad 
U večernjim satima 14. srpnja 2016. godine, velika masa ljudi okupila se na obali grada Nice.</s><s>Povod okupljanja bila je proslava dana Bastille (državnog praznika).</s><s>U 22:45 po lokalnom vremenu (UTC+2), kamion marke Renault visokom brzinom doletio je prema skupini ljudi.</s><s>Ukupno je vozio 2.100 metara, od toga punih 2.000 metara kroz gužvu, ostavljajući za sobom smrtno stradale civile.</s><s>Ukupno je pregazio preko 150 ljudi, od kojih je smrtno stradalo više od 84, a lakše ili teže ranjeno je njih najmanje 65.</s><s>Policijski službenici su ubili vozača.</s>

<s>Određeni svjedoci govore kako je došlo do razmjene vatre između napadača i policije, no to nije službeno potvrđeno.</s><s>Policija je unutar kamiona pronašla veću količinu vatrenog oružja i eksplozivnih naprava.</s>

<s>Određeni svjedoci koji su se zatekli na mjestu gdje je napadač ubijen tvrde kako je prije smrti vikao Allahu akbar.</s>

<s>Odgovornost za napad 
Napad je izveo Mohamed Lahouaiej Bouhlel, inače stanovnik Nice s dvojnim državljanstvom (francuskim i tunijskim).</s><s>Policija je nakon napada privela sestru napadača na obavijesni razgovor u kojem su prema njenim izjavama utvrdili kako je Bouhlel u svojoj prošlosti često posjećivao psihologa zbog svojeg ponašanja.</s><s>Također, nekoliko mjeseci prije napada zabilježeno mu je nekoliko prekršajnih prijava zbog razbojstava i krađa.</s>

<s>Tzv. Islamska Država Irak i Levant preuzela je odgovornost za ovaj napad tvrdeći kako je napadač njihov pristaša.</s><s>Za medije su izjavili: napad je izveo vojnik Islamske države čija su meta sve države koje sudjeluju u koaliciji koja se bori protiv Islamske države.</s>

<s>Reakcije 
Na društvenim mrežama (najviše na Twitteru) počeo se širiti hashtag #PortesOuvertesNice (u prijevodu: otvori vrata Nica) kao znak podrške i solidarnosti obiteljima poginulih, ranjenima i obiteljima ranjenih.</s>

<s>Pristaše i simpatizeri tzv. Islamske države slave i veličaju napad na društvenim mrežama.</s>

<s>Izvori</s>

<s>2016
Nica</s>

